นายกรัฐมนตรี เปิดสำนักงานใหม่ของสภาอุตสาหกรรมแห่งประเทศไทย  พร้อมมอบนโยบายให้ทุกฝ่ายร่วมยกระดับภาคอุตสาหกรรม
นายกรัฐมนตรี เปิดสำนักงานใหม่ของสภาอุตสาหกรรมแห่งประเทศไทย พร้อมมอบนโยบายให้ทุกฝ่ายร่วมยกระดับภาคอุตสาหกรรม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดสำนักงานใหม่ของสภาอุตสาหกรรมแห่งประเทศไทย (ส.อ.ท.)อย่างเป็นทางการ ภายใต้เแนวคิด "Smart Office &amp;Smart Service" ด้วยการนำนวัตกรรมและเทคโนโลยีสมัยใหม่เข้ามาช่วยเพิ่มประสิทธิภาพการทำงานและการบริการนายกรัฐมนตรี กล่าวปาฐกถาพิเศษว่า สภาอุตสาหกรรม เป็นกำลังสำคัญในการขับเคลื่อนเศรษฐกิจประเทศควบคู่กับด้านการค้าและการจะพัฒนาสินค้าต่างๆ ควรผลิตสินค้าที่ตอบสนองต่อความต้องการของประชาชนทุกกลุ่ม ทุกประเภท ที่สำคัญควรนำนวัตกรรมมาช่วยในการผลิตสินค้า เพื่อให้สอดคล้องกับบริบทของประเทศ และเชื่อมโยงกับประเทศเพื่อนบ้านด้วย เพื่อการขยายช่องทางและสร้างประโยชน์ต่อประเทศในภาพรวมต่อไป นอกจากนี้ควรส่งเสริมการลงทุนในทุกภาคส่วน พร้อมหาแนวทางปฏิบัติที่ถูกต้องและเหมาะสมต่อไปนายกรัฐมนตรี ระบุว่า เตรียมตั้งคณะกรรมการเพื่อรับฟังข้อเสนอจากภาคอุตสาหกรรม จะได้หาแนวทางสนับสนุนและส่งเสริมศักยภาพเอกชน ในการร่วมกันพัฒนาประเทศ ยกระดับภาคอุตสาหกรรมของไทยให้เติบโตอย่างเข้มแข็ง แม้ขณะนี้เศรษญกืจโลกมีแนวโน้มชะลอตัวก็ตาม โดยคาดการณ์เศรษฐกิจประเทศในปี 2563 จะดีขึ้นกว่าปีที่ผ่านมา ซึ่งตัวเลขอัตราการเติบโตน่าจะอยู่ที่ร้อยละ 3.8 แต่ส่วนตัวคาดหวังให้เกินร้อยละ 4 ขึ้นไป แม้ต้องเผชิญหลายปัจจัย เช่น ล่าสุดเกิดโรคอุบัติใหม่มีการพัฒนาของเชื้อโรค ระบาดจนส่งผลกระทบการท่องเที่ยว จึงต้องเตรียมมาตรการรองรับ แต่ยังคงเน้นย้ำว่า สิ่งที่สำคัญที่สุดคือ สุขภาพของคนไทย พร้อมขอภาคอุตสาหกรรม ใช้ประโยชน์จากค่าเงินบาทแข็ง จัดหาเครื่องจักรมาใช้ปรับปรุงการทำงานด้วยสำหรับอาคารปฏิบัติการเทคโนโลยีเชิงสร้างสรรค์ มหาวิทยาลัยเทคโนโลยีราชมงคลกรุงเทพ มีพื้นที่สำนักงานรวม 5,000 ตารางเมตร ประกอบด้วย 45 กลุ่มอุตสาหกรรม สภาอุตสาหกรรมจังหวัด 74 จังหวัด 11 คลัสเตอร์อุตสาหกรรม และมีสมาชิกมากกว่า 11,000 คน